google/wiki40b huggingface dataset:
Bukovská brázda

Polohopis

Bukovská brázda sa nachádza na západnom okraji strednej časti Malých Karpát a zaberá severozápadnú časť podcelku Pezinské Karpaty. Depresia sa v dĺžke cca 18 km tiahne od okraja pohoria pri obci Rohožník severovýchodným smerom popri Sološnici, Plaveckom Podhradí a Plaveckom Mikuláši k obci Buková. Z juhu a juhovýchodu územie obopínajú Biele hory, geomorfologická časť Pezinských Karpát, severovýchodne nadväzuje podcelok Brezovské Karpaty a severozápadným smerom leží Plavecké predhorie, časť Pezinských Karpát. Západný okraj vymedzuje Podmalokarpatská zníženina, geomorfologický podcelok Borskej nížiny. 
Západná časť Malých Karpát odvádza vodu do Borskej nížiny, ktorá patrí do povodia Moravy. Z Bukovskej brázdy vedú potoky cez Plavecké predhorie do Rudavy. Najvýznamnejšie sú Hrudky, Trstienka, Libuša, Smrekovec a Rudavka. V severnej časti je na riečke Hrudky vybudovaná vodná nádrž Buková. Obcami na okraji územia prechádza cesta II/501 (Lozorno – Plavecký Mikuláš – Jablonica).

Chránené územia

Takmer celá táto časť Malých Karpát je súčasťou Chránenej krajinnej oblasti Malé Karpaty, vyňatá je len juhozápadná časť v okolí Rohožníka a Sološnice. Osobitne chránenými územiami sú národná prírodná rezervácia Roštún a Pohanská, prírodná rezervácia Buková a prírodná pamiatka Deravá skala a Bukovina.

Turizmus

Turisticky atraktívne je okolie Plaveckého Podhradia s ruinami Plaveckého hradu a viacerými jaskyňami, no tiež severná časť v okolí vodnej nádrže Buková. Osídlenie v paleolite bolo preukázané v jaskyni Deravá skala pri Plaveckom Mikuláši a severným okrajom údolím riečky Chotár viedla v stredoveku dôležitá Česká cesta. Sieť turistických chodníkov prepája túto časť so zvyškom Malých Karpát.
La Guerche

Poloha

Obec má rozlohu 5,27 km². Najvyšší bod je položený 67 m n. m. a najnižší bod 43 m n. m.

Obyvateľstvo

Počet obyvateľov obce je 193 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marian Posluch

Životopis

Narodil sa v Bratislave, kde v roku 1963 zmaturoval na gymnáziu. V roku 1968 úspešne absolvoval štúdium práva na Právnickej fakulte Univerzity Komenského v Bratislave. Ešte počas štúdia nastúpil na Mestskú prokuratúru v Bratislave ako právny čakateľ. V roku 1967 sa stal členom KSČ. V roku 1969 absolvoval rigoróznu skúšku a získal titul doktor práv (JUDr.), v ten istý rok vykonal aj justičnú skúšku a stal sa riadnym prokurátorom Mestskej prokuratúry v Bratislave. Od roku 1970 začal pôsobiť ako asistent na Katedre štátneho práva Právnickej fakulty Univerzity Komenského. V tomto roku mu po pohovore zrušili členstvo v KSČ. V roku 1978 získal titul kandidát vied (CSc.) v odbore štátne právo. V rovnakom odbore habilitoval v roku 1981 na docenta. V roku 1990 sa stal vedúcim Katedry štátneho práva. V roku 1991 ho prezident Václav Havel menoval za profesora v odbore štátne právo. V roku 1990 sa stal poslancom Snemovne národov Federálneho zhromaždenia. 24. apríla 1991 sa stal ministrom spravodlivosti Slovenskej republiky vo vláde Jána Čarnogurského. V tejto funkcii zotrval do 24. júna 1992, teda do konca fungovania tejto vlády. Bol členom komisií, ktoré mali za úlohu pripraviť Ústavu Slovenskej republiky (tzv. Plankova komisia) a Ústavu ČSFR (kde bol predsedom komisie) . V roku 1992 sa stal sudcom Ústavného súdu Českej a Slovenskej Federatívnej Republiky. V rokoch 1996 až 2002 pôsobil ako prodekan Právnickej fakulty Univerzity Komenského. V poslednom období pôsobil na Fakulte práva Janka Jesenského Vysokej školy v Sládkovičove.
Elena Holičková

Zo života

Narodila sa na Kysuciach, v roku 1959 s rodičmi a sestrou presťahovala do otcovho rodiska, obce Výčapy-Opatovce.
V rokoch 1965 – 1972 vyštudovala hru na flautu na konzervatóriu v Bratislave.

V rokoch 1972 – 1977 študovala na VŠMU v Bratislave operný a koncertný spev u Márie Kišonovej-Hubovej a zúčastnila na speváckych kurzoch v Taliansku a Nemecku. 
V roku 1978 nastúpila ako sólistka do SND, počas svojho pôsobenia stvárnila takmer 60 veľkých i menších postáv. Ako hosť vystupovala v operách v Prahe a v Brne. V Prahe spievala aj prvé predstavenie Predanej nevesty po rekonštrukcii a znovuotvorení Národního divadla.
Ako koncertná speváčka vystupovala s rôznymi orchestrami (Slovenská filharmónia, Slovenský komorný orchester, Košická filharmónia) s dielami  Bacha, Haydna, Mozarta, Beethovena i súčasných slovenských autorov. Spolupracovala s dirigentmi ako Libor Pešek, Zdeněk Košler či Ondrej Lenárd (SND), s ktorým nahrala viacero nahrávok pre Slovenský rozhlas.
V roku 2008 účinkovala v Tokiu v Čajkovského opere Eugen Onegin, ktorú naštudoval dirigent Seiji Ozawa v koprodukcii Wiener Staatsoper a Opery Nomori Tokio.
V roku 1995 začala učiť na Činohernej a bábkarskej fakulte VŠMU techniku hlasu a v roku 1997 na konzervatóriu operný a koncertný spev. V súčasnosti pôsobí ako docentka na Fakulte dramatických umení AU v Banskej Bystrici a na Konzervatóriu v Bratislave.

Osobný život

V roku 1974 sa vydala za PhDr. Jána Holičku, v roku 1984 sa im narodila dcéra Zuzana.
La Corbière

Poloha

Obec má rozlohu 3,15 km². Najvyšší bod je položený 421 m n. m. a najnižší bod 338 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Václav Bahník

Život

Po maturite na mladoboleslavskom gymnáziu v roku 1936 začal študovať filozofickú fakultu Karlovej univerzity. Po jej absolvovaní v roku 1946 nastúpil ako stredoškolský profesor na libereckom gymnáziu, kde pôsobil až do roku 1975.
Agathidium bushi

Agathidium bushi je druh chrobáka pomenovaného podľa Georga W. Busha. Našli a identifikovali ich entomológovia Kelly B. Miller a Quentin D. Wheeler. Podľa ich tvrdení, pomenovanie bolo založené na obdive k tejto politickej postave.
Kým máme seba

Vznik

Pieseň je v tanečnom štýle 90. rokov, zároveň otvára album Tráva musí rásť. Sú v nej využité živé nástroje a spevák v skladbe spieva prevažne falzetom. Na promo maxisingli sa nachádzajú verzie od Vlada Gnepu, na troch remixoch sa podieľal aj Wayne G (spolupracoval s Lady Gaga, Madonnou, Cher alebo Darrenom Hayesom).

Videoklip

Oficiálny videoklip obsahuje zostrih predošlých videí speváka: „Šamanka“, „Na chvíľu“, „Tlaková níž“, „Čierne písmená“, „Na dne mora“ a „Čierny dážď“ (Editoval Martin Mitka.).

Hranie v rádiách

V prvom týždni po uvedení na trh sa pieseň umiestnila na šiestom mieste najhranejších slovenských piesní na Slovensku a stala sa doteraz najlepším spevákovým singlovým debutom. O týždeň neskôr postúpila na štvrté miesto.
Mládky

Žľaby

Z Mládok spadá do Jamníckej doliny, konkrétne do časti nazývanej Repa široký lavinózny žľab. Na opačnú stranu spadá do centrálnej časti Trnovskej doliny žľab o niečo miernejší a kratší.

Výhľady

Z Mládok sú pekné výhľady najmä na Liptovskú kotlinu, Holý vrch, Baranec a do Jamníckej doliny.

Turistika

Cez Mládky vedie zelená turistická značka č. 5613 z ústia Úzkej doliny, ktorá pokračuje ďalej na Baranec. Cesta z Mládok na Baranec trvá približne 1:15 hodiny.
Tim Robbins

Životopis

Narodil sa v Kalifornii ale vyrastal v New Yorku. Jeho matka Mary Bledsoe bola herečka a otec Gilbert Robbins hudobník. Má dve sestry – Adele a Gabrielle, a brata Davida. V mladosti sa jeho katolícka rodina presťahovala do Greenwich Village. V divadle začal hrať už v 12 rokoch. Kvôli štúdiu sa neskôr vrátil do Kalifornie.
Jeho herecká kariéra začala v newyorských divadlách, po štúdiu na univerzite sa stal spolu so svojimi spolužiakmi členom experimentálnej divadelnej skupiny v Los Angeles. Najskôr získaval malé roly vo filmoch, prerazil postavou Ebbyho Calvina "Nuke" LaLooshe vo filme Bull Durham.
Priazeň kritikov a cenu za najlepšieho herca na Filmovom festivale v Cannes mu priniesla úloha Roberta Altmana vo filme Hráč. Spolu s Morganom Freemanom hral vo filme Vykúpenie z väznice Shawshank, natočenom podľa predlohy Stephena Kinga.
Napísal, produkoval a režíroval niekoľko filmov so silným sociálnym obsahom ako napríklad kladne hodnotený film Mŕtvy muž prichádza, kde stvárnili hlavné postavy Susan Sarandonová a Sean Penn. Za tento film získal nomináciu na Oscara ako najlepší režisér. Oscara za najlepší mužský herecký výkon vo vedľajšej úlohe získal za film Tajomná rieka.
V roku 2006 režíroval divadelnú adaptácii novely George Orwella 1984.
Spolu s herečkou Susan Sarandonovou, s ktorou žil v rokoch 1988 – 2009, má dvoch synov – Jacka Henryho (* 1989) a Milesa Guthrieho (* 1992).
Teletext

Teletext je prenos textových informácií prostredníctvom televízneho signálu. Vznikol v roku 1970 vo Veľkej Británii.
V bežnom analógovom televíznom vysielaní sa za sekundu vysiela 50 polsnímkov (norma platná v Európe). A medzi týmito polsnímkami zostáva čas pre odoslanie teletextových informácií, ktoré zvyčajne obsahujú spravodajstvo, televízny program, reklamu a iný obsah.

Vysielanie teletextu

Pre vysielanie teletextu sa používajú zatemnené riadky 19 a 20 nepárneho polsnímku a 332 a 333 párneho polsnímku. Teletext sa nevysiela spojito, ale prerušovane pomocou dátových blokov, ktorým sa hovorí pakety. Vysielajú sa vlastne číslicové signály, z ktorých časť slúži ako riadiaca informácia pre teletextový dekodér televízie a väčšiu časť tvoria adresy, ktorým zodpovedajú jednotlivé alfanumerické znaky, ktoré sú uložené v teletextovej pamäti ROM. Dĺžka jedného teletextového riadku zodpovedá dĺžke televízneho riadku. Všetko riadi teletextový procesor.

Teletextový obraz

Teletextový obraz tvorí 25 riadkov (0 – 24), z ktorých každý obsahuje 40 znakov. Sto teletextových stránok sa nazýva súbor, niekedy tiež magazín. Vysielať možno až 8 súborov, každý po 100 stranách. Súčasne sa týmito 40 znakmi teletextového riadku prenáša ešte ďalších 5, ktoré slúžia na riadenie funkcie teletextového dekodéra. Rýchlosť prenosu teda zodpovedá prenosu 45 osembitových slabík. Tým získame 360 ​​bitov počas jedného TV riadku. Slabika pre jeden znak je 8 bitová, obsahuje však jeden paritný bit, čo znamená, že pre samotný znak je vyhradených 7 bitov. Pomocou 7 bitov sme schopní rozlíšiť 127 znakov. Načítané strany (i súbory) sa ukladajú do pamäte RAM, aby užívateľ mohol pohodlne prepínať strany bez čakania. Moderné televízory sú schopné uchovať v pamäti všetky strany a magazíny.

Teletextové bloky

Ako už bolo povedané, informácie sa prenáša po 45 bajtov = v jednom teletextovom bloku. Máme dva typy blokov. Úvodný a riadkový.
Philippsbourg

Poloha

Obec má rozlohu 23,71 km². Najvyšší bod je položený 510 m n. m. a najnižší bod 205 m n. m.

Obyvateľstvo

Počet obyvateľov obce je 577 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Pavol Goldperger

Životopis

V roku 1872 – 1878 vychodil ľudovú školu v Brezne, 1878 – 1879 študoval na gymnáziu v Rimavskej Sobote, 1879 – 1882 v Banskej Bystrici, 1882 – 1883 v Bratislave a 1883 – 1886 v Kežmarku, 1886 – 1890 teológiu v Prešove a 1891 – 1892 na univerzite v Erlangene. Od roku 1892 evanjelický kaplán v Kráľovciach, katechéta na gymnáziu v Prešove, evanjelický farár v Kladzanoch. Propagátor homeopatie podľa nemeckých vzorov na východnom Slovensku, zaoberal sa aj výrobou liekov z bylín a farmakológiou. Pred rokom 1918 účastník slovenského národného hnutia, zberateľ folklóru, maliar a fotografista, hudobník. Autor rukopisu receptára, ktorý sa nezachoval.
Oradour-sur-Vayres

Poloha

Obec má rozlohu 39,09 km². Najvyšší bod je položený 370 m n. m. a najnižší bod 246 m n. m.

Obyvateľstvo

Počet obyvateľov obce je 1 522 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fleury (Oise)

Poloha

Obec má rozlohu 6,29 km². Najvyšší bod je položený 120 m n. m. a najnižší bod 68 m n. m.

Obyvateľstvo

Počet obyvateľov obce je 503 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Bourg-d’Oisans (obec)

Poloha

Obec má rozlohu 35,75 km². Najvyšší bod je položený 3 121 m n. m. a najnižší bod 701 m n. m.

Obyvateľstvo

Počet obyvateľov obce je 3 278 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bou

Poloha

Obec má rozlohu 6,29 km². Najvyšší bod je položený 102 m n. m. a najnižší bod 97 m n. m.

Obyvateľstvo

Počet obyvateľov obce je 908 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Aššur

Dejiny mesta

Mesto Aššur bolo osídlené od prvej polovice 3. tisícročia pred Kr do 3. storočia.
V 13. storočí pred Kr. sa uskutočnila veľká výstavba a prestavba mesta. Mesto malo vtedy 13 mestských brán, takmer 40 chrámov a tri zikkurraty.
Archeologické vykopávky z rokov 1903–1914 odkryli na území mesta Aššur chrámové komplexy miestneho boha Aššura (do 20. stor. pred Kr. bol chrám zasvätený Enlilovi), bohyne Ištar (najstarší z chrámov) a bohov Anu a Adada. V Aššurovom chráme sa našli hlinené tabuľky s textami popisujúcimi všetky vedomosti potrebné na výkon funkcie veľkňaza – rituálne texty, magické formulky, praktické lekárske návody.

Politické dejiny

Okolo roku 2300 pred Kr. sa Aššur a (geografická) Asýria stali súčasťou akkadského štátu, potom boli na južných štátoch opäť nezávislí a okolo roku 2070 pred Kr. sa zas stali súčasťou štátu III. uruckej dynastie. Okolo roku 2000 pred Kr. sa Aššur opäť stal nezávislým mestským štátom, ktorý zatiaľ ovládal len malé územie okolo mesta.
Až od začiatku 2. tisícročia máme o Aššure a jeho štáte bližšie informácie. V 19. a 18. storočí (k 1860 – 1730 pred Kr.) sa v Malej Ázii – mimo asýrskeho štátu - rozvíjali početné asýrske obchodné kolónie s centrom v Kaneši. Asýrsky štát mal z nich veľké zisky. Obchodovalo sa s meďou, cínom a látkami (kappadocké tabuľky). O prvých vládcoch samotného Asýrskeho štátu (vtedy s hlavným mestom Aššur) sa dozvedáme len z neskoršieho nespoľahlivého Asýrskeho kráľovského zoznamu. Prvým známym vládcom bol podľa neho zrejme okolo roku 1960 Puzur-Aššur I. Viac už vieme o amorejskej dynastii, ktorá sa zmocnila vlády v Aššuri roku 1815 pred Kr. (k1750). Zakladateľom tejto dynastie bol Šamší-Adad I. (1815 – 1782 pred Kr. / k 1750 - 1717). Tento postupne ovládol celú severnú Mezopotámiu vrátane dôležitého mestského štátu Mari. Novým hlavným mestom sa stal Šubat Enlil (asi dnešný Tell Lejlán).
Po smrti Šamší-Adada bola ríša rozdelená medzi jeho synov Išme-Dagana (oficiálne kráľ), ktorý vládol z Ekallátumu (dnes neznáme mesto) a Jasmach-Adada, ktorý dostal Mari. Išme-Daganova moc sa obmedzila na centrálnu časť Asýrie. Nasledujúce dejiny asýrskeho štátu asi do roku 1500 sú prakticky neznáme. Išme-Daganovi nástupcovia vládli zrejme z Aššuru, ich mená sú známe, ale inak už prakticky nič. Vieme však, že okolo roku 1700 (k 1635) sa v Aššure dostal k moci Adasi, a tým aj nová dynastia.
V roku 614 pred Kr. mesto dobyli Médi. V tej dobe už nebolo hlavným mestom, vládci novoasýrskej ríše dali prednosť mestu Kalach (Nimrúd) a ešte neskôr mestu Ninive.
Mokrá Lúka

Dejiny

Obec sa spomína v roku 1427 ako vlastníctvo jelšavského panstva. Obyvatelia sa zaoberali pálením uhlia, hutníctvom, kováčstvom a garbiarstvom, od 18. storočia výrobou železa, neskôr tiež poľnohospodárstvom.
Auguste Rodin

Životopis

Pochádzal z konzervatívnej úradníckej rodiny. Jeho otec pracoval ako policajný úradník. Ako 13 ročný sa stal žiakom École Spéciale de Dessin et de Mathématiques. V nasledujúcom roku prechádza do École des Arts décoratifs, kde zostal až do r.1862. Stále sa však márne pokúšal o prijatie na École des Beaux Arts. V r. 1862, keď mu zomrela sestra, ocitá sa v životnej kríze a vstupuje do rádu „Pères du Saint-Sacrement“.
O dva roky neskôr sa stáva žiakom Alberta-Ernesta Carrier-Belleusea. V r.1870 s ním odchádza do Bruselu, ale po umeleckých sporoch sa s ním ešte v tom roku rozišiel. Od toho času dostáva prvé objednávky a začína byť uznávaným umelcom.
V rokoch 1875 – 1876 podnikol študijnú cestu do Talianska za „Michelangelovým tajomstvom“. Po jeho rozlúštení (1877) sa vracia naspäť do Paríža. Tu študuje francúzske gotické katedrály. Uzaviera zmluvu, na roky 1879 – 1882, s porcelánkou v Sévres.
V r.1883 sa zoznamuje s Camille Claudelovou. Ona sa stáva najskôr jeho žiačkou, neskôr jeho milenkou.
Popri iných rozličných prácach bol Rodin v r. 1889 poverený vytvoriť pre Parížsky panteón postavu Victora Huga. Rozhodol sa, že ho zobrazí nahého, obklopeného múzami. Prirodzene, že to vyvolalo škandál a socha zostala nedokončená.
V r.1894 sa Rodin usadil v Meudone a zhromaždil tam okolo seba okruh mladých spisovateľov a umelcov. Na Svetovej výstave v Paríži v r. 1900 vystavuje v pavilóne Rodin 171 svojich prác. V rokoch 1905 – 1906 pôsobil ako jeho tajomník Rainer Maria Rilke. V hoteli Biron v r. 1907 zriaďuje Rodin ďalší ateliér (dnes jeho múzeum). Vo veku 77 rokov si vzal za manželku vo februári 1917 Rose Beuretovú, ktorá zomrela o dva týždne neskôr.
Eancé

Poloha

Obec má rozlohu 16,5 km². Najvyšší bod je položený 112 m n. m. a najnižší bod 61 m n. m.

Obyvateľstvo

Počet obyvateľov obce je 385 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tancrou

Poloha

Obec má rozlohu 12,21 km². Najvyšší bod je položený 195 m n. m. a najnižší bod 48 m n. m.

Obyvateľstvo

Počet obyvateľov obce je 385 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kiskunhalasský okres

Kiskunhalasský okres (maď. Kiskunhalasi járás) je okres v Maďarsku v Báčsko-malokumánskej župe. Jeho správnym centrom je mesto Kiskunhalas.
Anguerny

Poloha

Obec má rozlohu 2,85 km². Najvyšší bod je položený 69 m n. m. a najnižší bod 44 m n. m.

Obyvateľstvo

Počet obyvateľov obce je 783 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nariadenie Európskeho parlamentu a Rady (ES) č. 261/2004

Nariadenie Európskeho parlamentu a Rady (ES) č. 261/2004 stanovuje spoločné pravidlá systému náhrad a pomoci cestujúcim v leteckej doprave pri odmietnutí nástupu do lietadla, zrušenia alebo veľkého meškania letov. Nariadenie nadobudlo účinnosť 17. februára 2005.

Zrušenie letu

Cestujúci má právo na náhradu, ak je o zrušení letu informovaný menej ako dva týždne pred plánovaným odletom.
Rouffiac-des-Corbières

Poloha

Obec má rozlohu 16,04 km². Najvyšší bod je položený 761 m n. m. a najnižší bod 319 m n. m.

Obyvateľstvo

Počet obyvateľov obce je 75 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neufmaisons

Poloha

Obec má rozlohu 21,63 km². Najvyšší bod je položený 534 m n. m. a najnižší bod 271 m n. m.

Obyvateľstvo

Počet obyvateľov obce je 234 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Irles

Poloha

Obec má rozlohu 5,38 km². Najvyšší bod je položený 132 m n. m. a najnižší bod 82 m n. m.

Obyvateľstvo

Počet obyvateľov obce je 112 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Huludeli

Huludeli (maldiv. ހުޅުދެލި‎) je jeden z obývaných ostrovov na atole Dálu na Maldivách. Počet obyvateľov je 747 (jún 2006), dĺžka ostrova 950 m, šírka 300 m. Vzdialenosť od hlavného mesta Male je 162,7 km.
La Planée

Poloha

Obec má rozlohu 13 km². Najvyšší bod je položený 1 112 m n. m. a najnižší bod 886 m n. m.

Obyvateľstvo

Počet obyvateľov obce je 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Fortunat-sur-Eyrieux

Poloha

Saint-Fortunat-sur-Eyrieux má rozlohu 22,07 km². Najvyšší bod je položený 791 m n. m. a najnižší bod 115 m n. m.

Obyvateľstvo

Saint-Fortunat-sur-Eyrieux má 726 obyvateľov (2009).
Graf vývoja obyvateľstva:
Zdroje: INSEE
Protesty v Turecku v roku 2013

Protesty v Turecku v roku 2013 sú protesty v Istanbule a ďalších tureckých mestách. Konajú sa od 24. mája, zlom nastal 31. mája brutálnym zásahom polície proti demonštrantom. Zatiaľ pri protestoch zomrelo 5 ľudí a tisíce sú zranených. Protesty súvisia s kritikou vlády premiéra Recepa Tayyipa Erdoğana. Protesty vyvolal plán zrušiť park Gezi. Protestujúci používajú názov „çapulcu“, v turečtine znamenajúce vandal. Označenie bolo pôvodne použité premiérom, ale protestujúci ho prebrali a používajú ho s hrdosťou.

Dianie

V noci z pondelka 10. júna na utorok 11. júna bol slzný plyn použitý aj v Ankare.
Po použití slzného plynu na námestí Taksim sa protestujúci v utorok 11. júna stiahli do parku Gezi. Zatiaľ nič nenasvedčovalo tomu, že aj odtiaľ budú vyhnaní. Guvernér mesta tvrdil, že polícia proti demonštrantom nezasiahne. „Niektorí z demonštrantov reagovali na útok polície hádzaním zápalných fliaš a kameňov. Iní sa pokúšali vyjednávať.“
V sobotu 15. júna polícia polícia vyhnala protestujúcich z námestia Taksim a parku Gezi. Použila pri tom vodné delá. Stany protestujúcich zbalili robotníci, po nich zrovnali buldozéry.
V polovici júna upútal pozornosť svojím tichým protestom Erdem Gündüz, zvaný stojaci muž. V pondelok 17. júna stál na Námestí Taksim 8 hodín a pozeral pritom do tváre Mustafu Kemala Atatürka. Jeho príklad nasledovali stovky ďalších ľudí.

Podpora v Turecku

Protestujúcich v Istanbule podporili „tisíce ľudí“ v hlavnom meste Ankare.

Zahraničné reakcie

Dňa 7. júna sa uskutočnila oficiálna návšteva slovenského premiéra Roberta Fica v Turecku, ktorý sa po rokovaniach s tureckým premiérom vyjadril, že tvrdé zásahy, boli aj v iných krajinách EÚ. Zároveň však zdôraznil, že sa na celú situáciu snaží pozerať objektívne. Podľa jeho vyjadrení Turecko chápe, že právo na slobodné zhromažďovanie a vyjadrovanie sa patria k demokracii, a ako také musia byť rešpektované. Spolu so slovenským premiérom uskutočnil v Turecku návštevu aj eurokomisár pre rozširovanie a susedskú politiku Štefan Füle, podľa ktorého treba zásahy tureckej polície „rýchlo a transparentne“ vyšetriť.   
Tureckých demonštrantov mal podporiť aj pochod v Bratislave 8. júna. Pod názvom „Za zastavenie násilia a dodržiavanie ľudských práv“ bola akcia zorganizovaná Inštitútom ľudských práv a tureckou komunitou.

Analýza

Podľa Hugha Popea za protestmi stoja väčšinou ľudia strednej triedy bez politickej príslušnosti. Podľa denníka SME 
„Niektorým ide o park Gezi, druhým prekáža čerstvý zákon, ktorý zakazuje akúkoľvek propagáciu alkoholu či jeho nočný predaj, čo sa im zdá ako snaha o islamizovanie spoločnosti. Väčšinu však spája nechuť k prílišnej arogancii tureckého premiéra.“
Saint-Mexant

Poloha

Obec má rozlohu 18,64 km². Najvyšší bod je položený 482 m n. m. a najnižší bod 314 m n. m.

Obyvateľstvo

Počet obyvateľov obce je 1 135 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Japan Hot 100

Japan Hot 100, vedľa RIAJ Digital Track Chart a Oricon, patria medzi hudobné rebríčky Japonského cisárstva. Japan Hot 100 patria medzi týždenné aktualizované rebríčky Billboardu. Rebríček sa zostavuje z predaja CD singlov.

Dejiny

Japan Hot 100 bol vytvorený v roku 2008.
Prvá (a zároveň #1) pieseň bola „Step and Go“ od hudobné skupiny Arashi (Araši).
Faux-la-Montagne

Poloha

Obec má rozlohu 47,89 km². Najvyšší bod je položený 826 m n. m. a najnižší bod 525 m n. m.

Obyvateľstvo

Počet obyvateľov obce je 366 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prehľad úspechov slovenského plávania

Prehľad úspechov slovenského plávania sumarizuje prehľad medailí slovenských plavcov na vrcholných svetových a európskych podujatiach v ére samostatnosti, ako aj v reprezentácii Československa.

História

Najlepšie výsledky slovenského plavca na majstrovstvách sveta v ére Československa dosiahol Marcel Géry v roku 1986 v Madride, kde tri finálové účasti premenil na štvrté, piate a šieste miesto . Neskôr reprezentoval Kanadu, na olympijských hrách 1992 v Barcelone získal v jej farbách bronzovú medailu. Jediným československým európskym šampiónom sa stal v roku 1977 Bratislavčan Miloslav Roľko . Miloslav Roľko, Marcel Géry, Marcel Blažo a Barbora Mišendová získali tituly na majstrovstvách Európy juniorov. Najúspešnejšou plavkyňou a jednou z najúspešnejších športovkýň v ére samostatnosti je Martina Moravcová, z vrcholných svetových a európskych podujatí doviezla celkom 68 medailí.
Chailles

Poloha

Obec má rozlohu 18,54 km². Najvyšší bod je položený 110 m n. m. a najnižší bod 63 m n. m.

Obyvateľstvo

Počet obyvateľov obce je 2 549 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Gourson

Poloha

Obec má rozlohu 10,09 km². Najvyšší bod je položený 161 m n. m. a najnižší bod 89 m n. m.

Obyvateľstvo

Počet obyvateľov obce je 137 (2009).
Nasledujúci graf zobrazuje vývoj počtu obyvateľov v obci.
Zdroje: INSEE